b"\n_START_ARTICLE_\nNicolas Jenson\n_START_SECTION_\nEstudis i treball\n_START_PARAGRAPH_\nNicolas Janson \xc3\xa9s conegut per haver sigut el creador de la primera tipografia romana per impressi\xc3\xb3, que va servir d'inspiraci\xc3\xb3 i fou imitada per mestres impressors com Claude Garamond i Aldus Manutius. Aquest estil de tipografia romana creat per Jenson va ser anomenat una mica m\xc3\xa9s tard com a estil veneci\xc3\xa0._NEWLINE_Va desenvolupar una tipografia basada en els criteris tipogr\xc3\xa0fics de manuscrits antics. Aquesta tipografia romana va ser utilitzada en l'edici\xc3\xb3 del llibre Eusebius, d'Evangelica Preparatione._NEWLINE_Nicolas Jenson tamb\xc3\xa9 \xc3\xa9s responsable de la creaci\xc3\xb3 de dues companyies comerciants de llibres, la primera creada el 1475 i despr\xc3\xa9s el 1480 amb el nom de Johannes de Col\xc3\xb2nia_NEWLINE_Va imprimir m\xc3\xa9s de cent cinquanta llibres amb un car\xc3\xa0cter de lletra propi, gravat i fos per ell mateix anomenat rom\xc3\xa0 o jensoni\xc3\xa1. El seu tall era m\xc3\xa9s elegant que els usats per A. Pannartz i C. Sweinheim.\n_START_SECTION_\nTraject\xc3\xb2ria\n_START_PARAGRAPH_\nFou impressor real durant el regnat de Carles VII de Fran\xc3\xa7a i enviat per ell mateix a la ciutat alemanya de Mag\xc3\xbancia l'octubre de 1458. All\xc3\xa0 va aprendre les t\xc3\xa8cniques d'impressi\xc3\xb3 de Peter Schoeffer, que havia sigut soci de Gutenberg i mantenia obert el primer taller impressor._NEWLINE_En morir Carles VII de Fran\xc3\xa7a (1461), Jenson retorn\xc3\xa0 a Fran\xc3\xa7a amb tots els coneixements que va adquirir de la seva etapa alemanya, tot i aix\xc3\xad, mostr\xc3\xa0 cert desacord en treballar en el mandat de Llu\xc3\xads XI de Fran\xc3\xa7a per el que es va traslladar per un temps a la ciutat de Frankfurt i el 1467 va arribar a la ciutat de Ven\xc3\xa8cia on es va establir definitivament. All\xc3\xa0 va obrir un taller d'impressi\xc3\xb3 en el qual es van produir unes 150 obres aproximadament. _NEWLINE_En el 1471 cre\xc3\xa0 una tipografia romana i el 1473 cre\xc3\xa0 la lletra g\xc3\xb2tica (blackletter), usada en llibres de medicina i hist\xc3\xb2ria. _NEWLINE_Encara que va comen\xc3\xa7ar dissenyant i tallant tipus g\xc3\xb2tics, aviat es va convertir en el mestre excepcional de la romana, a la que va donar harmonia, proporcionalitat i condicions de llegibilitat \xc3\xb2ptimes. Jenson, coneixedor de la import\xc3\xa0ncia de la cura en tot el proc\xc3\xa9s de la producci\xc3\xb3 impresa tenia en l'\xc3\xa8xit editorial, prenia especial atenci\xc3\xb3 en la seva producci\xc3\xb3 de llibres._NEWLINE_Despr\xc3\xa9s de la seva mort, el 1480, les tipografies que havia creat van ser utilitzades per la impremta de Aldus Manutius i continuen sent d'\xc3\xbas com\xc3\xba fins als nostres dies, sent la base de nombroses fonts tipogr\xc3\xa0fiques actuals. Un exemple d'aix\xc3\xb2 \xc3\xa9s la tipografia creada per Bruce Rogers l'any 1900, anomenada Centaur i tamb\xc3\xa9 la Cloister Old Style del tip\xc3\xb2graf Morris Fuller Benton, creada el 1926._NEWLINE_El seu ideal era el de no quedar-se enrere i veure la millora est\xc3\xa8tica i sobretot arreglar la forma de com queda la impressi\xc3\xb3 dels llibres."